Dori Espeso

Dori Espeso (Valentzia) psikiatra, ikertzailea eta haur psikoterapeuta da, haurtzaro eta nerabezaroko Ulises Sindromean aditua.

 Biografia 
Medikuntzan eta kirurgian lizentziatu zen Valentziako Unibertsitatean, 1974an, eta psikiatrian espezializatu zen Liublianako Unibertsitatean.

Hainbat urteren ondoren, Espainiara itzuli zen eta, gero, Gandian lan egin zuen mediku orokor gisa. Han, Bosniako errefuxiatu-esparruetako pertsona askorekin harremanetan jarri zen, Jugoslaviako gerra hasi zenean. Gainera, Errefuxiatuei Laguntzeko Valentziako Elkartearekin lankidetzan aritu zen, eta, sortutako interesa zela eta, Bartzelonako Unibertsitateko Osasun Mentala eta Etorkin Errefuxiatu eta Gutxiengoen Esku-hartzeak izeneko graduondoko lehen ikastaroan izena eman zuen. Ikastaroa Joseba Atxotegi doktorearen eskutik antolatuta zegoen eta ikastaro horretako lehen promoziokoa izan zen.

 Ibilbide profesionala 
Harrezkero, Atxotegi doktoreak 2002an deskribatutako Ulises Sindromearen inguruko ikerketa lanari ekin dio, haur eta nerabe etorkinengan dituen ondorioetan arreta jarriz. Gai honen inguruan hainbat lan argitaratu ditu, bai bakarka, bai beste espezialista batzuekin elkarlanean.

Irakaslea izan zen Bartzelonako Unibertsitatean, zehazki Migrazio eta Osasun Mentaleko graduondoan, eta Kaliforniako-Davis Unibertsitateko  (Sacramento) udako ikastaroetan; irakasle gonbidatua izan zen Estatu Batuetako (Davis, Berkeley, San Frantzisko), Parisko eta Japoniako unibertsitate ugaritan, eta antropologiaren, soziologiaren eta gizarte-lanaren irakasle-lantaldeko kolaboratzailea da.

Gironako Haur eta Gazteen Osasun Mentaleko Zentroko (CSMIJ) psikiatra, Gironako Unibertsitateko mediku egoiliarren irakaslea eta Bartzelonako Migratzaile eta Errefuxiatuentzako Arreta Psikosozialeko Zerbitzuko kide izan da.

Horrez gain, Marius Koga doktoreak (Kaliforniako Unibertsitatea) eta Joseba Atxotegi doktoreak (Bartzelonako Unibertsitatea) zuzendutako Gironako Osasun Laguntza Institutuan, kolaboratzen du. 2003an Europako Parlamentuko Giza Eskubideen Batzordean Sindrome horren aurkezpenean parte hartu zuen. Ulises Sindromeari buruzko lantaldearen sortzaileetako bat da (2012), eta lantaldean adin txikikoen sindromean espezialistatu bakarra da.

Gainera, hainbat hitzaldi eta kongresutan parte hartu du: 2016ko Errefuxiatuen Osasun Mentalari Buruzko Jardunaldiaren mahai-inguruan, Errefuxiatuen esku-hartze psikosozial eta komunitarioaren erronka gaiarekin; Atenea Sareak 2018an Bruselan egindako VII. kongresuan eta Tokioko Unibertsitateak 2020an Japonian egindako mahai-inguruan.

Etorkinak duintzeko Red Atenea elkarteko kide ere bada, eta Psikiatria Transkulturaleko Mundu Elkartean parte hartzen du.

 Argitalpenak 
Hainbat argitalpen du, beste pertsona batzuekin lankidetzan, guztiak ere Ulisesen Sindromean adituak, hala nola, Concordancia entre evaluadores en la detección de factores de riesgo en la salud mental de la inmigración: Escala Ulises, edo Estudio sociodemográfico de los inmigrantes con síndrome de UlisesEstudio sobre 1.110 inmigrantes atendidos en el SAPPIR in Barcelona.

 Sariak eta aitorpenak 

 2016. Kaliforniako Unibertsitateko Dean’s Award for Excellence saria, "Ulisesen sindromea" ikertzen lan egiten duen profesional-taldeari (talde horretako kide da).

 Erreferentziak 


 Kanpo loturak 

 Charla magistral. Situaciones de estrés y Síndrome de Ulises en migración infanto-juvenil

 Síndrome de Ulises en niñez y adolescencia - Dori Espeso
 Salud mental y migración en niños y adolescentes con la Dra. Dori Espeso
 Intervención de la Dra. Dori Espeso en una mesa de debate en la Universidad de Tokyo en Japón

Kategoria:Espainiako psikiatrak
Kategoria:Emakume psikiatrak